stanford-oval/wikipedia huggingface dataset:
Duff Gibson
Aiheesta muualla

Skeletonsport.com: Duff Gibson
Duff Gibsonin esittely Kanadan Salt Lake City 2002 -joukkueen sivuilla[vanhentunut linkki]
Diana Baumrind

Diana Baumrind
Diana Baumrind (23. elokuuta 1927 New York, Yhdysvallat – 13. syyskuuta 2018) aloitti 1960-luvulla tutkimuksen vanhempien kasvatustyylin vaikutuksesta lasten psykososiaaliseen käyttäytymiseen. Baumrind jakoi kasvatustyylit kolmeen eri tyyppiin: määräävään, sallivaan ja auktoriteettiin perustuvaan.
Määräävää kasvatustyyliä käyttävien vanhempien sana on laki ja he osoittavat lapsille todella niukasti myönteisiä tunteita ja hoivaa. Tutkimusten perusteella voidaan sanoa, että määräävästi kasvatetut lapset ovat tottelevaisia, mutta eivät onnellisia.
Sallivaa kasvatustyyliä käyttävät vanhemmat eivät pidä lapsiaan kurissa ja vaativat heiltä vähän. Myöhemmin Baumrind on jakanut sallivan kasvatuksen hemmotteluksi ja laiminlyönniksi.
Hemmottelevat vanhemmat hyväksyvät helposti lapsen toiveet ja impulssit. Tutkimusten perusteella hemmotelluilla lapsilla on vaikeuksia kontrolloida käyttäytymistään.
Laiminlyövät vanhemmat eivät ota lapsen mielipiteitä huomioon, eivätkä ole kiinnostuneita lapsen tekemisistä.
Auktoriteettiin perustuva kasvatus on paras mahdollinen. Lapsille asetetaan rajat ja säännöt, mutta vanhemmat kuuntelevat kuitenkin lapsenkin mielipiteitä asioista ja keskustelevat yhdessä asioista, eli säännöt ovat lähinnä demokraattisesti päätettyjä. Vanhemmat kannustavat lapsiaan.
Tutkimusten mukaan näin kasvatetut lapset ovat tyytyväisiä itseensä ja tulevat hyvin muiden kanssa toimeen.
Eero Suoninen

Eero Juhani Suoninen (14. toukokuuta 1929 Viipuri – 19. helmikuuta 2007 Turku) oli suomalainen fyysikko ja professori. Hän oli Oulun yliopiston teknillisen fysiikan professori 1962–1969 ja Turun yliopiston materiaalitieteen professori 1969 eläkkeelle jäämiseensä saakka. Hän tutki materiaali- ja röntgenfysiikkaa.
Suoninen valmistui teknillisen fysiikan diplomi-insinööriksi Teknillisestä korkeakoulusta ja opiskeli sen jälkeen Yhdysvalloissa missä myös väitteli 1957. Ennen yliopistouraansa hän toimi kolme vuotta Outokumpu Oy:n pääfyysikkona.
Dhawalagiri

| Dhawalagiri धौलागीरी, Dhailāgīrī |
| --- | --- |
 Dhawalagirin vyöhykkeen sijainti Nepalissa.
 Koordinaatit: 28°50′N, 83°30′E 
Valtio:     Nepal
Nepalin kehitysalueet:  Läntinen kehitysalue
Hallinto:  
 – hallinnollinen keskus:  Baglung (29 360 as., 2011)
Pinta-ala  ():  8 148 km²
Väkiluku (2011)  ():  542 296
 – väestötiheys:  67 as./km²
Lyhenteet:  
 – ISO 3166:  NP-DH
Dhawalagiri (nepaliksi धौलागीरी, Dhailāgīrī) on yksi Nepalin neljästätoista vyöhykkeestä. Se sijaitsee Nepalin Läntisellä kehitysalueella rajautuen pohjoisessa Kiinan Tiibetin autonomiseen alueeseen. Nepalin vyöhykkeistä naapureita ovat Gandaki idässä, Lumbini etelässä sekä Rapti ja Karnali lännessä.
Vyöhykkeen pinta-ala on 8 148 neliökilometriä. Alueella asui vuonna 2001 yhteensä 556 191 ihmistä, vuonna 2011 väkiluku oli 542 296. Vyöhykkeen pääkaupunki on Baglung (Bāgluṅ) (29 360 as. vuonna 2011).
Maailman seitsemänneksi korkein vuori Dhaulagiri (8 168 m) sijaitsee vyöhykkeen alueella, samoin kuin Nepalin ainoa laillinen metsästysalue.
Piirikunnat

Baglung
Mustang
Myagdi
Parbat
Aiheesta muualla

Kuvia tai muita tiedostoja aiheesta Dhawalagiri Wikimedia Commonsissa
Nepalin vyöhykkeet
Bagmati
Bheri
Dhawalagiri
Gandaki
Janakpur
Karnali
Kosi
Lumbini
Mahakali
Mechi
Narayani
Rapti
Sagarmatha
Seti
Vyöhyke jakaantuu neljään piirikuntaan.
EUSK

EUSK voi tarkoittaa seuraavia:
Euroopan unionin satelliittikeskus (EUSK)
Euroopan unionin sotilaskomitea (EUSK)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”EUSK”, voi hakea sivunnimihaulla, laajalla sivunnimihaulla tai tekstihaulla.
David van der Gulik

| David van der Gulik |
| --- | --- |

Henkilötiedot
Syntynyt: 20. huhtikuuta 1983 (ikä 41) Abbotsford, British Columbia, Kanada
Kansalaisuus:   Kanada
Jääkiekkoilija
Pelipaikka:  oikea laitahyökkääjä
Maila:  vasen
Pituus:  180 cm
Paino:  84 kg
Seura
Seura:  Düsseldorfer EG
Sarja:  DEL
Pelaajaura
Pääsarjaura:  2006–
Aik. seurat:  Calgary Flames   Colorado Avalanche   Los Angeles Kings
NHL-varaus:  206. varaus, 2002 Calgary Flames
David Van der Gulik (s. 20. huhtikuuta 1983 Abbotsford, British Columbia, Kanada) on kanadalainen jääkiekkoilija, joka pelaa DEL-joukkue Düsseldorfer EG:ssä. Hän on Calgary Flamesin varaus numero 206 vuodelta 2002.
Ura pelaajana > Amatööriura

Junior A:n jälkeen van der Gulik siirtyi BCHL:ään Chilliwack Chiefsiin. Hänet varattiin seitsemännellä kierroksella numerolla 206 vuoden 2002 varaustilaisuudessa Calgary Flamesiin. Tämän jälkeen hän siirtyi pelaamaan yliopistokiekkoa Bostonin yliopiston joukkueeseen ja teki kaudella 2002-2003 kymmenen maalia sekä yhteensä 20 tehopistettä 40 ottelussa. Hänet nimettiin Hockey Eastin tulokkaiden tähdistöön.
Ura pelaajana > Ammattilaisura

Yliopistouransa jälkeen van der Gulik siirtyi kaksivuotisella tulokassopimuksella Calgary Flamesin organisaatioon 22. toukokuuta 2006. Ennen kautta 2006-2007 pelatun harjoitusleirin jälkeen van der Gulik lähetettiin AHL:ään farmiseura Omaha Ak-Sar-Ben Knightsiin aloittamaan vuoden. Ensimmäisellä ammattilaiskaudellaan hän pelasi kaikki joukkueen 80 ottelua ja teki niissä 16 maalia sekä 43 tehopistettä. Joukkue saavutti kauden päätteeksi seurahistoriansa ensimmäisen ja ainoan pudotuspelipaikan. Neljällä alivoimamaalilla van der Gulik oli paras tulokas ja asetti uuden seurahistorian ennätyksen saamalla plus/miinus -saldokseen +27.
Kaudella 2007-2008 van der Gulik siirtyi mukana Knightsin muuttaessa Quad Cityyn ja otti paikan yhtenä hyökkäyspään johtavista pelaajista tehden 19 maalia ja yhteensä 42 tehopistettä. Kauden päätteeksi hän oli Quad Cityn hyökkääjistä ainoa, jonka plus/miinus -saldo oli positiivinen. 1. heinäkuuta 2007 van der Gulik teki Flamesin kanssa kahden vuoden mittaisen sopimuksen. Kaudella 2008-2009 van der Gulik lähetettiin Flamesista pelaamaan Quad Cityssä. 26. helmikuuta 2009 hänet nostettiin ylös tekemään NHL-debyyttiään. Hän oli Calgaryn eniten laukauksia saanut pelaaja kuudella vedollaan ottelussa Minnesota Wildia vastaan. 3. maaliskuuta van der Gulik sai ensimmäisen tehopisteensä NHL:ssä syöttäessään Warren Petersin uran avausmaalin 6-3 -voitossa Ottawa Senatorsia vastaan. Van der Gulik teki kuudessa pelaamassaan ottelussa kaksi syöttöpistettä.
Van der Gulik pelasi kauden 2009-2010 kotikaupungissaan Flamesin uudessa farmiseurassa Abbotsford Heatissa, jossa oli joukkueen sisäisen pistepörssin toinen 40 tehopisteellään. Neljän vuoden Flamesin organisaatiossa pelatun ajan jälkeen van der Gulik siirtyi vapaiden pelaajien markkinoilta Colorado Avalancheen yhden vuoden sopimuksella 2. heinäkuuta 2010. Harjoitusleirin jälkeen hän siirtyi Coloradon farmiseura Lake Erie Monstersiin, jossa aloitti kauden 2010-2011.
Van der Gulik teki uransa ensimmäisen NHL-maalin 4. marraskuuta 2010 laukoessaan kiekon ohi Vancouver Canucksin maalivahti Cory Schneiderin.
1. heinäkuuta 2014 van der Gulik lähti Avalanchen organisaatiosta tehdäkseen vapaana agenttina vuoden sopimuksen Los Angeles Kingsin kanssa. Harjoitusleirin jälkeen van der Gulik siirtyi Kingsin AHL-farmiseura Manchester Monarchsiin. Kauden 2014-2015 alussa hänet nostettiin NHL-kokoonpanoon ja hän pelasi ensimmäisen ja ainoan ottelunsa Kingsin paidassa 30. lokakuuta 2014 3-0 -voitossa Pittsburgh Penguinsia vastaan. Ottelun jälkeen hän palasi takaisin AHL:ään, jossa pelasi loppukauden ja teki 25 tehopistettä 57 pelaamassaan ottelussa sekä voitti joukkueen mukana AHL:n mestarille annettavan Calder Cupin.
Kauden päätteeksi van der Gulik vapautui Kingsistä vapaiden pelaajien markkinoille, josta kukaan ei tarjonnut hänelle sopimusta kesän aikana. 2. marraskuuta 2015 NHL-kiinnostuksen puuttuessa van der Gulik siirtyi Eurooppaan ja teki loppukauden kattavan sopimuksen saksan pääsarjassa DEL:issä pelaavan Düsseldorfer EG:n kanssa.
Tilastot

Käännös suomeksi
Deliverance (Deliverancen albumi)

| 'Deliverance' Deliverance |
| --- | --- | --- |

Vuoden 2008 kansi
Studioalbumin tiedot
 Äänitetty : 1989
 Julkaistu: 1989
 Tuottaja(t): Caesar Kalinowski Bill Metoyer
 Tyylilaji: speed/thrash metal
 Kesto: 41.21
 Levy-yhtiö: Intense Records, Retroactive Records
Deliverancen muut julkaisut
|   | 'Deliverance' 1988 | Weapons of Our Warfare 1990 |
Deliverance on thrash metal -yhtye Deliverancen esikoisalbumi, joka julkaistiin 1989 Intense Recordsilla. Retroactive Records uudelleenjulkaisi albumin virallisesti vuonna 2008. Metal Hammer sijoitti albumin 44. sijalle lehden 50 kaikkien aikojen parasta thrash metal albumia -listallaan. Vuonna 2010 HM-lehti sijoitti Deliverancen 31. sijalle 100 kaikkien aikojen parasta kristillistä rockalbumia listallaan, perusteenaan, että " kappaleet 'If You Willista'  'The Calliin' ovat niin hyvää kuin metalli voi olla (-Doug Van Pelt)” ja " tämä levy teki muutoksen ja vaikutti ikuisesti minuun ja kristillisen metallimusiikin piireihin sellaisina kuin me ne tunsimme! (-Bill Balford)". Heaven's Metal -fanzinessa albumi sijoitettiin 3. sijalle 100 kaikkien aikojen parasta kristillistä metallialbumia -listalla, koska albumi "oli kuin speed metal kohtaa grooven, kuten edelläkävijä Metallica sen teki suosituksi. Kahdella kappaleella on mahdollisesti eräät kaikkien aikojen viidestä parhaasta metalli-groovesta, nimittäin 'If You Will' ja 'The Call'. Laulaja Jimmy Brownilla on melkoinen ääni, ja yhtye oli tiukka kuin punkki ja nopeampi kuin salama."
Kappaleluettelo

"Victory" 3:44
"No Time" 4:28
"Deliverance" 3:03
"If You Will" 4:23
"The Call" 4:10
"No Love" 3:30
"Blood of the Covenant" 4:50
"Jehovah Jireh" 3:35
"Temporary Insanity" 5:25
"Awake" 6:03
Kokoonpano

Jimmy P. Brown II - laulu, kitara
Glenn Rogers - kitara
Brian Khairullah - basso
Chris Hyde - rummut
Aiheesta muualla

Deliverance (Deliverancen albumi) Discogsissa. (englanniksi)
Albumi Deliverance (Deliverancen albumi) Encyclopaedia Metallum -sivustolla (englanniksi)
Debbie Does Dallas

| Debbie Does Dallas |
| --- | --- |

Ohjaaja:  Jim Clark
Käsikirjoittaja:  Maria Minestra
Tuottaja:  Jim Clark
Säveltäjä:  Gerald Sampler
Pääosat:  Bambi Woods ja Christie Ford
Valmistustiedot
Valmistusmaa:  Yhdysvallat
Tuotantoyhtiö:  School Day Films
Ensi-ilta:  1978
Kesto:  80 min
Alkuperäiskieli:  englanti
Aiheesta muualla
IMDb 
Infobox OKNimi-testi OK: 
Debbie Does Dallas on yhdysvaltalainen pornoelokuva vuodelta 1978. Sen pääosissa esiintyivät Bambi Woods ja Christie Ford (nimellä Misty Winter). He esittävät amerikkalaisen jalkapallon cheerleadereita, jotka pyrkivät keräämään kylliksi rahaa lähettääkseen ryhmänsä parhaat Dallasiin koe-esiintymiseen, jonka myötä saattaisi avautua mahdollisuus päästä kuuluisaan Cowgirlsiin. Tämän esikuva todellisuudessa oli Dallas Cowboysien cheerleader-ryhmä. Tytöt huomaavat voivansa ansaita rahaa vapaa-ajallaan tarjoamalla seksipalveluja työnantajalleen.
Päinvastoin kuin nimi kertoo, elokuvassa henkilöt eivät harrasta seksiä Dallasissa, eikä kenenkään sieltä olevan kanssa. Elokuvan alkukohtaus on kuvattu Brooklyn Collegessa New Yorkissa. Muut kohtaukset on kuvattu Pratt Institutessa. Laitosten johto ei ollut tietoinen kuvauksista. Elokuvasta tehtiin useita jatko-osia kuten Debbie Does New Orleans ja Debbie Does Wall Street. Se on myös uudelleenfilmattu useasti.
Vuonna 2001 elokuvasta tuotettiin musikaali Debbie Does Dallas: The Musical, jonka kirjoitti Susan L. Schwartz. Vuonna 2002 aiheesta tehtiin musiikkikomedia, mutta alkuperäisteoksesta poiketen siinä ei ollut seksikohtauksia eikä alastomuutta. Tämä aiheutti katsojille pettymyksen.
Vuonna 2006 alkuperäinen elokuva kopioitiin digitaalisesti 35 mm alkuperäisfilmiltä ja siitä tehtiin kaksi DVD-levyä sisältävä keräilypainos. Huhtikuussa 2007 elokuva julkaistiin jälleen, nyt Blu-ray- ja HD-DVD-formaatissa.
Jatko-osat

Debbie Does Dallas 2 (1981)
Debbie Does Dallas 3 (1985)
Debbie Does Dallas 4 (1988)
Debbie Does Dallas 5 (1988)
Spin-offit

Debbie Does Las Vegas (1982)
Debbie Does 'em All (1985)
Debbie Does the Devil in Dallas (1987)
Debbie Does 'em All 2 (1988)
Debbie Does 'em All 3 (1989)
Debbie Does Wall Street (1991)
Dallas Does Debbie (1992)
Debbie Does Dallas Again (1994)
Debbie Does Dallas: The Next Generation(1997)
Debbie Does Dallas '99 (1999)
Debbie Does Iowa (2000)
Debbie Does New Orleans (2000)
Debbie Does Dallas: The Revenge (2003)
Debbie Does Dallas: East vs. West (2004)
Debbie Does S&M
Dead Reckoning (Oceanhoarsen albumi)

| Dead Reckoning Oceanhoarse |
| --- | --- | --- |

Studioalbumin tiedot
 Julkaistu: 20. elokuuta 2021
 Kesto: 44.26
 Levy-yhtiö: Noble Demon
Oceanhoarsen muut julkaisut
| The Damage is Done -Live! 2020 | Dead Reckoning 2021 | Heads Will Roll 2023 |
Dead Reckoning on helsinkiläisen heavy metal -yhtyeen Oceanhoarsen debyyttialbumi, joka julkaistiin 20.8.2021. Kappaleesta From Hell to Oblivion julkaistiin single sekä musiikkivideo 18.8.2021.
Kappaleet

Headfirst – 0.56
Locks – 3.34
Betrayed by Light – 4.23
One With The Gun – 3.10
Reaching Skywards – 4.06
Fields of Severed Dreams – 4.43
Submersed – 1.28
The Intruder – 4.10
Fight For Tomorrow – 4.30
From Hell to Oblivion – 4.11
REW – 3.23
Dead Reckoning – 0.54
The Damage – 4.50
Arvostelut

Imperiumi: 6/10
Kaaoszine: 7½/10
Soundi:
Aiheesta muualla

Dead Reckoning (Oceanhoarsen albumi) Discogsissa. (englanniksi)
Albumi Dead Reckoning (Oceanhoarsen albumi) Encyclopaedia Metallum -sivustolla (englanniksi)
Delawaren piirikunta (Ohio)

Delawaren piirikunta on piirikunta Ohiossa, Yhdysvalloissa, joka on saanut suurimman kaupunkinsa tavoin nimensä intiaaniheimolta. Sen väkiluku oli 110 106 vuonna 2000.
Maantiede

Delawaren naapuripiirikuntia ovat Morrow pohjoisessa, Knox koillisessa, Licking idässä, Franklin etelässä, Union lännessä ja Marion koillisessa.
Väestö

Piirikunnassa oli vuoden 2010 väestönlaskennassa 45 949 ihmistä. Etniset ryhmät jakautuvat valkoisiin, joita on 90,0%, mustiin (3,6%), alkuperäisamerikkalaisiin (0,2%) ja aasialaisiin (4,5%).
Kotitalouden mediaanitulo on 90 022 ja köyhyysrajan alapuolella oli 4,5% väestöstä vuosina 2007–2011.
Duncan Jones

| Duncan Jones |
| --- | --- |
 Duncan Jones San Diegon Comic-Conissa 2015.
Henkilötiedot
Syntynyt: 30. toukokuuta 1971 (ikä 53)
Ammatti:  elokuvaohjaaja
Aiheesta muualla
IMDb 
Elonet
Duncan Zowie Haywood Jones (s. 30. toukokuuta 1971) on englantilainen elokuvaohjaaja. Hänen elokuviaan ovat mm. Kuu (2009), Source Code (2011) ja Warcraft: The Beginning, joka perustuu Warcraft-videopelisarjaan. Sen ensi-ilta oli 10. kesäkuuta 2016.
Jonesin vanhemmat ovat David Bowie ja Angela Bowie.
Filmografia

Whistle (2003, lyhytelokuva)
Kuu (2009)
Source Code (2011)
Warcraft: The Beginning (2016)
Mute (2018)
Aiheesta muualla

Kuvia tai muita tiedostoja aiheesta Duncan Jones Wikimedia Commonsissa
Duncan Jones Elonetissä.
Duncan Jones Internet Movie Databasessa. (englanniksi)
EU (täsmennyssivu)

EU voi viitata:
Ecuatoriana, IATA-koodi EU, lentoyhtiö
Ephraim Union, alueellinen poliittinen puolue Intian osavaltiossa Mizoramissa
Europa Universalis, tietokonepeli
Euraasian unioni, entisten neuvostotasavaltojen ehdotettu poliittinen liitto
Euroopan unioni, eurooppalaisten maiden poliittinen liitto (se on myös sen ISO 3166 maakoodi)
Expanded Universe, (yleensä science fictionissa), on epävirallinen joukko lisäyksiä kuviteelliseen universumiin
Eu voi viitata:
Eu, kunta Ranskassa Seine-Maritimen departementissa
Eulerin luku, dimensioton momentum transport parametri fysiikassa
Eurooppa, maanosa, (harvoin käytetty, kirjoitetaan myös EU)
europium, kemiallinen merkki Eu, alkuaine
Eun kreivi, eräille Ranskan kuningasperheen jäsenille annettu aatelisarvo
Euran rautatieasema, liikennepaikkalyhenne Eu,  rautatieliikennepaikka Suomessa
eu voi viitata:
Baskin kieli: ISO 639 alpha-2 kielikoodi (viittaamaan Euskara, baskien kieli)
.eu, ylätason Internet-tunnus (ccTLD) Euroopan unionille
.eu.int, Euroopan unionin toimielimien ja hallinnollisten sivujen käyttämä Internet-tunnus, korvautunee vähitellen .eu-tunnuksilla
suomen kielen yksi viidestätoista suppenevasta diftongista
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”EU”, voi hakea sivunnimihaulla, laajalla sivunnimihaulla tai tekstihaulla.
Don Doll

Don Doll
Donald LeRoy Doll (29. elokuuta 1926 – 22. syyskuuta 2010) oli yhdysvaltalainen amerikkalaisen jalkapallon pelaaja. Hän syntyi Los Angelesissa, Kaliforniassa, ja pelasi yliopistotasolla Etelä-Kaliforniassa.
Doll oli pelipaikaltaan takapuolustaja. Hän aloitti NFL-uransa vuonna 1949. Hänen ammattilaisjoukkueinaan olivat Detroit Lions, Washington Redskins ja St. Louis Rams.
Doll oli Pro Bowl -pelaajana perättäisinä vuosina 1950–1953 (Most Valuable Player 1953). Hän toimi peliuransa jälkeen valmennustöissä.
Davide Anzaghi

Davide Anzaghi (29. marraskuuta 1936 Milano, Italia) on italialainen säveltäjä, musiikkipedagogi ja muusikko.
Tausta

Anzaghin isä, Luigi Oreste, oli muusikko, joka johti poikansa musiikin maailmaan jo varhain. Anzaghi opiskeli sävellystä, orkesterinjohtamista, koraalimusiikkia, kuoronjohtamista ja pianonsoittoa Giuseppe Verdi -konservatoriossa, Milanossa. Anzaghi voitti kaksi kertaa harmonikansoiton Coupe Mondiale -kilpailun vuosina 1950 ja 1952. Ennen säveltäjä-pedagogiuraansa Anzaghi toimi lyhyen aikaa konserttimuusikkona.
Ura

Anzaghi on opettanut Bergamon Instituto Musicale Donizetti:ssa sekä Brescian konservatoriossa, ennen kuin hänestä tuli sävellyksen professori Milanon konservatoriossa. Anzaghi on säveltänyt aktiivisesti vuodesta 1968 lähtien, ja hän on voittanut useita kansainvälisiä sävellyskilpailuja. 1970-luvulta lähtien Anzaghin sävellystuotanto on suuntautunut kokeilevaan uuteen musiikkiin. Hän perusti Novurgia-nimisen nykytaiteeseen keskittyvän yhdistyksen vuonna 1994. Yhdistys on järjestänyt useita kulttuuritapahtumia musiikin, runouden, maalaustaiteen ja kuvanveiston tiimoilta.
Vaikutus

Mogens Ellegaard, pohjoismaisen taideharmonikan koulutuksen pioneeri, on kertonut vakuuttuneensa melodiabassoharmonikan tärkeydestä nähtyään Anzaghin esiintyvän Coupe Mondiale -kilpailussa, Hollannissa, 1952 ja hankkineensa oman ensimmäisen melodiabassoharmonikkansa kyseisen esiintymisen innoittamana.
Aiheesta muualla

Davide Anzaghin sivusto (Arkistoitu – Internet Archive)
Don Edwards

Don Edwards
William Donlon ”Don” Edwards (6. tammikuuta 1915 – 1. lokakuuta 2015) oli yhdysvaltalainen demokraattisen puolueen poliitikko ja lakimies.
Edwards opiskeli San Jose High Academyssä sekä Stanfordin yliopistossa, josta hän valmistui vuonna 1936. Hän toimi sen jälkeen lakimiehenä ja vuosina 1940–1941 FBI:n erityisagenttina.
Don Edwards istui Yhdysvaltain edustajainhuoneessa Kaliforniasta vuosina 1963–1995. Hän lähti kongressista juuri ennen 80-vuotispäiväänsä. Don Edwards San Francisco Bay National Wildlife Refuge Kaliforniassa on nimetty hänen mukaansa.
Don’t Believe the Truth

| Don’t Believe the Truth Oasis |
| --- | --- | --- |

Studioalbumin tiedot
 Äänitetty : lokakuu 2004 – tammikuu 2005
 Julkaistu: 30. toukokuuta 2005
 Formaatti: CD, vinyyli, digitaalinen lataus
 Tuottaja(t): Dave Sardy, Noel Gallagher
 Tyylilaji: Alternative rock
 Kesto: 42.52
 Levy-yhtiö: Big Brother
Listasijoitukset
  Britannia: 1.  Irlanti: 1.  Italia: 1.  Suomi: 9.
Oasiksen muut julkaisut
| Heathen Chemistry 2002 | Don’t Believe the Truth 2005 | Stop the Clocks 2006 |
Singlet albumilta Don’t Believe the Truth
 ”Lyla” Julkaistu: 9. toukokuuta 2005  ”The Importance of Being Idle” Julkaistu: 22. elokuuta 2005  ”Let There Be Love” Julkaistu: 28. marraskuuta 2005
Don’t Believe the Truth on brittiläisen rockyhtye Oasiksen kuudes studioalbumi, joka julkaistiin toukokuussa 2005. Albumin ovat tuottaneet Dave Sardy ja yhtyeen kitaristi Noel Gallagher. Albumia äänitettiin vuoden 2004 lokakuusta vuoden 2005 tammikuuhun. Don’t Believe the Truth on Oasiksen ensimmäinen albumi, jossa yhtyeen rumpalina toimii yhtyeestä eronneen Alan Whiten korvannut Zak Starkey.
Don’t Believe the Truthilla lauluntekovastuuta on jaettu taas koko yhtyeelle, ja pääasiallinen lauluntekijä Noel Gallagher onkin kirjoittanut vain viisi albumin yhdestätoista kappaleesta. Basisti Andy Bellin kirjoittamasta kappaleesta ”Turn Up the Sun” on tullut fanien keskuudessa suosittu, ja se toimi albumia seuranneella kiertueella konserttien avauskappaleena.
Albumin ensimmäinen single ”Lyla” julkaistiin kolme viikkoa ennen itse albumia, ja se ylsi listaykköseksi Britannian singlelistalla. Elokuussa singlenä julkaistu ”The Importance of Being Idle” meni kotimaassaan niin ikään listan kärkeen, ja loppuvuodesta julkaistu ”Let There Be Love” toiselle sijalle.
Albumi sai ilmestyessään pääosin positiivisia arvosteluja. Don’t Believe the Truth nousi kotimaassaan Britannian albumilistan ykköseksi myytyään julkaisuviikollaan lähes 238 000 kappaletta. Siitä tuli julkaisunsa myötä kaikkien aikojen 32. nopeiten myyty albumi Britanniassa. Listaykköseksi albumi nousi myös Irlannissa, Japanissa, Italiassa ja Argentiinassa. Yhdysvalloissa se ylsi Billboard 200 -albumilistalla korkeimmillaan 12. sijalle.
Albumia seurasi suuri maailmankiertue, jonka aikana yhtye soitti yhteensä 113 konserttia 26 maassa. Kiertueesta tehtiin dokumenttielokuva Lord Don’t Slow Me Down, joka julkaistiin syksyllä 2007 yhdessä samannimisen singlen kanssa.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Laulu | Kesto |  |  |  |  |  |
| 1. | Turn Up the Sun | Andy Bell | Liam Gallagher | 3.59 |  |  |  |  |  |
| 2. | Mucky Fingers | Noel Gallagher | N. Gallagher | 3.55 |  |  |  |  |  |
| 3. | Lyla | N. Gallagher | L. Gallagher | 5.10 |  |  |  |  |  |
| 4. | Love Like a Bomb | L. Gallagher, Gem Archer | L. Gallagher | 2.52 |  |  |  |  |  |
| 5. | The Importance of Being Idle | N. Gallagher | N. Gallagher | 3.39 |  |  |  |  |  |
| 6. | The Meaning of Soul | L. Gallagher | L. Gallagher | 1.42 |  |  |  |  |  |
| 7. | Guess God Thinks I’m Abel | L. Gallagher | L. Gallagher | 3.24 |  |  |  |  |  |
| 8. | Part of the Queue | N. Gallagher | N. Gallagher | 3.48 |  |  |  |  |  |
| 9. | Keep the Dream Alive | Bell | L. Gallagher | 5.45 |  |  |  |  |  |
| 10. | A Bell Will Ring | Archer | L. Gallagher | 3.07 |  |  |  |  |  |
| 11. | Let There Be Love | N. Gallagher | L. Gallagher, N. Gallagher | 5.31 |  |  |  |  |  |
|  |  |  |  | 42.53 |  |  |  |  |  |
Singlejulkaisut

| Julkaistu | Single | B-puolet | Merkittävät listasijoitukset |
| --- | --- | --- | --- |
| 16. toukokuuta 2005 | ”Lyla” | ”Eyeball Tickler” ”Won’t Let You Down” |  Britannia: 1.  Italia: 1.  Kanada: 1.  Suomi: 3. |
| 22. elokuuta 2005 | ”The Importance of Being Idle” | ”Pass Me Down the Wine” ”The Quiet Ones” |  Britannia: 1.  Italia: 1. |
| 28. marraskuuta 2005 | ”Let There Be Love” | ”Sittin’ Here in Silence (On My Own)” ”Rock ’n’ Roll Star” (Live) |  Britannia: 2. |
Kaikille singleille kuvattiin myös musiikkivideot, jotka on sittemmin julkaistu muun muassa videopalvelu YouTubessa.
Arvostelut

AllMusic:
Soundi: